Diari Oficial de la Generalitat Valenciana


Sumari del DOGV 5747, del 22-04-2008 (2008/3881)

Informació pública de les bases particulars reguladores del concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució PRI A.5-1 Sant Marcel·lí de València.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5747

Data del DOGV
:   22-04-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/3881


Data del document
:   07-03-2008

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * administració local
    * contracte d'obres
    * obres públiques
    * pla d'urbanisme
    * licitació

Informació pública de les bases particulars reguladores del concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució PRI A.5-1 Sant Marcel·lí de València. [2008/3881]  
El Ple de l'Ajuntament, en sessió de 29 de febrer de 2008, va adoptar l'acord següent:  
«Vista la sol·licitud formulada per José Pastor Marín, en representació de la mercantil Urbem, SA, els informes emesos per l'Oficina Tècnica de Planejament, de 30 d'octubre de 2007, i pel Servici de Projectes Urbans, de 15 de febrer de 2008, i de conformitat amb el que preveuen els articles 118, 121, 130, 131, i 132 i concordants de la Llei 16/2005, de 30 de desembre, de la Generalitat, Urbanística Valenciana; així com els articles 269, 281, 286, 288 i 291, tots ells del Reglament d'Ordenació i Gestió Territorial i Urbanística, aprovat per Decret del Consell 67/2006, de 19 de maig, modificat per Decret del Consell 36/2007, de 13 d'abril, i les bases 10, 11.1, 2 i 3, i base 12 de les bases generals reguladores de la gestió indirecta dels programes d'actuació integrada, aprovades per Acord Plenari de 29 de setembre de 2006 (BOP 11.10.2006) i amb el dictamen de la Comissió Informativa d'Habitatge, Grans Projectes i Urbanisme, s'acorda:  
Primer  
Iniciar el procediment de concurs per a la gestió indirecta del Programa d'Actuació Integrada en l'Àmbit de la Unitat d'Execució A5.1 del Pla de Reforma Interior àmbit A5-1 Sant Marcel·lí de València, aprovat definitivament el 6 de març de 2007 (BOP núm. 72, de 26 de març de 2007).  
Segon  
Aprovar les bases particulars reguladores del concurs per a la selecció i adjudicació del programa d'actuació integrada per al desenvolupament de l'esmentada unitat d'execució que a continuació es transcriuen, i que formen part integrant d'este acord. L'urbanitzador assumirà el plec de clàusules particulars i de prescripcions tècniques que aprove l'Ajuntament de València.  
Tercer  
Ordenar la publicació del present acord i de l'anunci del concurs, en els termes establits en la base general 13a, de les bases generals reguladores de la gestió indirecta dels programes d'actuació integrada, aprovades per Acord Plenari de 29 de setembre de 2006 (BOP 11.10.2006), en el Diari Oficial de la Unió Europea, el Diari Oficial de la Comunitat Valenciana, al tauler d'anuncis de l'Ajuntament i una mera ressenya en un diari no oficial d'àmplia difusió a la localitat.  
Quart  
Notificar el present acord als distints servicis municipals, a les persones interessades, a la Direcció General d'Infraestructures del Ministeri de Foment i a ADIF (Administrador d'Infraestructures Ferroviàries), ja que s'està actuant en la zona de domini públic del ferrocarril i fa falta coordinar el desenvolupament de la unitat d'execució amb les obres del nou accés ferroviari a València que s'està executant.  
Cinqué  
Delegar en el tinent d'alcalde, regidor delegat de l'Àrea d'Urbanisme, Habitatge i Qualitat Urbana, les facultats requerides per a l'execució d'este acord i la comprovació i acreditació del seu compliment efectiu.»  
Contra el punt segon del dit acord d'aprovació de les bases particulars de programació, que és definitiu en via administrativa, de conformitat amb els articles 286.2, 447 i 448 del Decret 67/2006, de 12 de maig, del Consell, pel qual es va aprovar el Reglament d'Ordenació i Gestió Territorial i Urbanística i allò que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en la Llei 29/1998, de 13 de juliol, de la Jurisdicció Contenciosa Administrativa, podran interposar-se els recursos següents:  
Amb caràcter potestatiu, recurs de reposició davant del mateix òrgan que va dictar l'acord contra el qual s'ha recorregut, en el termini d'un mes, comptador des de l'endemà d'esta publicació en el Diari Oficial de la Comunitat Valenciana.  
Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar recurs contenciós administratiu davant del Jutjat contenciós administratiu de València, en el termini de sis mesos, des d'esta desestimació presumpta.  
b) Recurs contenciós administratiu, davant del Jutjat Contenciós Administratiu de València, dins del termini de dos mesos comptadors des de l'endemà d'esta publicació en el Diari Oficial de la Comunitat Valenciana.  
Tot això sense perjuí que es puga exercitar qualsevol altre recurs o acció que s'estime procedent.  
València, 7 de març de 2008.- El secretari: Manuel Latorre Hernández.  
Bases particulars reguladores del concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució del PRI Àmbit A5-1 Sant Marcel·lí de València.  
Primera. Objecte de les bases particulars de programació  
Per mitjà de les presents bases particulars de programació es regulen les condicions de caràcter tècnic, jurídic, econòmic i administratiu, per a l'adjudicació de la condició d'urbanitzador i posterior desplegament i execució, per mitjà de gestió indirecta, Programa d'Actuació Integrada en l'Àmbit de la Unitat d'Execució A5.1 del Pla de Reforma Interior Àmbit A5-1 Sant Marcel·lí de València, aprovat definitivament el 6 de març de 2007 (BOP núm. 72, de 26 de març de de 2007), i s'atendrà pel que fa a allò no expressament previst en les bases generals de programació aprovades definitivament per acord plenari de l'Ajuntament de València, adoptat en sessió de data 29 de setembre de 2006 (BOP núm. 242, de 11.10.2006).  
Segona. Naturalesa i règim jurídic aplicable al contracte per al desplegament i execució del programa  
Vegeu el que disposa la base general de programació 3ª (BOP núm. 242, de 11.10.2006, pàg. 19).  
Tercera. Ordenació urbanística vigent  
L'ordenació urbanística vigent en l'àmbit de l'actuació integrada, comprensiva fins i tot de les determinacions pròpies de l'ordenació detallada, és la determinada pel Pla de Reforma Interior amb homologació sectorial modificativa d'àmbit sector A.5.1 Sant Marcel·lí de València, on es va delimitar la unitat d'execució, aprovat definitivament el 6 de març de 2007 (BOP núm. 72, de 26 de març de 2007).  
Quarta. Memòria de necessitats i objectius del programa d'actuació integrada  
El programa d'actuació integrada haurà de contindre les previsions necessàries per a satisfer tots els objectius mínims i imprescindibles de la programació a què es referix l'article 124.1 de la Llei Urbanística Valenciana, així com aquelles altres necessitats i objectius establits en el planejament vigent, i en particular els següents:  
1. Garantir la urbanització global de la unitat d'execució en condicions tècniques adequades, de conformitat amb els estàndards de qualitat exigits per l'Ajuntament, i assegurar la connexió de les infraestructures amb el seu entorn urbà consolidat.  
En este sentit, l'àmbit que es proposa amb les obres complementàries que es consideren necessàries per a completar la urbanització, ha de resoldre les connexions amb el seu entorn, i acabar la urbanització de la zona.  
Per a garantir la continuïtat dels vials del sector amb els existents s'hauran d'executar les obres d'urbanització complementàries a càrrec del programa que s'indiquen en l'informe emés pel Servici de Projectes Urbans de 15 de febrer de 2008, relatives als carrers Sant Vicent Màrtir i Sòria, i que vénen grafiades en el plànol adjunt a l'esmentat informe.  
Així mateix, tal com s'indica en l'informe emés per la Secció de Projectes d'Infraestructura de 15 de febrer de 2008, es preveu la possibilitat que l'actuació es desenvolupe en dues fases, una primera fase de 14 mesos que desenvoluparia el trasllat del col·lector sud junt amb les actuacions que queden en l'entorn del carrer Sant Vicent i una segona fase de sis mesos, que complementaria l'actuació, en la zona que es veurà afectada per les obres d'infraestructures ferroviàries. Un total de 20 mesos, i se n'ha d'acreditar la finalització mitjançant el certificat final d'obres expedit pel seu director facultatiu.  
2. L'obtenció gratuïta per l'Ajuntament de València dels sòls dotacionals públics de l'àmbit de l'actuació.  
3. Gestionar i executar el derrocament de totes les edificacions incompatibles amb el planejament tenint en compte, si és el cas, el seu nivell de protecció i destinació urbanística.   
4. Gestionar i executar les investigacions arqueològiques preceptives i totes les obligacions que en matèria d'arqueologia pogueren, si és el cas, requerir-se.  
D'acord amb l'article 308 del Reglament d'Ordenació i Gestió Territorial i Urbanística, tenen la consideració de despeses variables aquelles derivades de les actuacions i treballs necessaris per a l'elaboració dels informes arqueològics exigibles, així com els corresponents a l'execució de les mesures que procedisca adoptar derivades dels dits informes.  
5. De conformitat amb el que establix l'article 16.1.b de la Llei 8/2007, de 28 de maig, de Sòl, haurà de cedir-se a l'Ajuntament un percentatge d'edificabilitat mitjana ponderada (excedent d'aprofitament), que serà com a mínim del 5%.  
6. Garantir el reallotjament dels ocupants legals que calga desallotjar d'immobles situats dins de l'àrea de l'actuació i que constituïsquen la seua residència habitual, així com el retorn quan hi tinguen dret, en els termes establits en la legislació vigent.  
7. Destinar el 25% de l'edificabilitat de la unitat d'execució a habitatges de protecció pública.  
Cinquena. Paràmetres urbanístics  
Són els que figuren en el Pla de Reforma Interior amb Homologació Sectorial Modificativa del Sector A.5-1 Sant Marcel·lí, aprovat definitivament el 6 de març de 2007 (BOP núm. 72, de 26 de març de 2007).  
La fitxa urbanística que figura en l'esmentat document, és la següent:  
Superfície de la UE 70.601 m²  
Superfície de la UE (descomptant el sòl   
dotacional afectat per la seua destinació) 64.712 m²  
Jardins i itineraris de vianants (S/JL+IP) 22.984 m²  
Equipament educativocultural (S/EQ-ED) 6.300 m²  
Equipament administrativoinstitucional (S/EQ-AD) 3.643 m²  
Xarxa viària i aparcaments (SRV+AV) 17.878 m²  
Total superfícies dotacionals 50.805 m²  
Superfície de sòls dotacionals ja adscrits a la   
seua destinació 5.889 m²  
Superfície parcel·les edificables privadament 13.907 m²  
Edificabilitat:  
Residencial renda lliure 64.923 m²t  
Residencial VPP (25%) 21.641m²t   
Aprofitament tipus provisional (m²t/m²s) 1.337 m²t/m²s  
El coeficient corrector que relaciona l'edificabilitat lliure amb la protegida es fixarà en el projecte de reparcel·lació.  
Sisena. Ampliació de l'àmbit territorial a programar  
No s'admetran propostes de planejament que modifiquen l'àmbit territorial de la unitat d'execució que s'ha de programar, llevat que es tracte de mers retocs o ajustos de detall en algun punt perimetral de l'actuació o de les seues connexions viàries.  
Setena. Criteris d'ordenació urbanística de les propostes de planejament a formular  
No s'admetran propostes de planejament l'objectiu de les quals siga modificar l'ordenació urbanística vigent, integrada pel Pla de Reforma Interior amb Homologació Sectorial Modificativa d'Àmbit Sector A5-1 Sant Marcel·lí de València, on es va delimitar la unitat d'execució, aprovat definitivament el 6 de març de 2007 (BOP núm. 72, de 26 de març de 2007).  
Huitena. Objectius de l'edificació privada  
Les condicions de l'edificació i la reserva d'aparcaments seran els establits en els instruments de planejament d'aplicació i els seus respectives ordenances.  
Novena. Prescripcions tècniques mínimes dels documents de l'alternativa tècnica  
1. La documentació que forme part de l'alternativa tècnica tindrà el contingut mínim exigit en la normativa urbanística.  
2. Haurà de presentar-se:  
Memòria de programa.  
Projecte d'urbanització.  
De cada un dels documents integrants de la referida documentació tècnica es presentaran tres còpies en suport paper, acompanyades d'una còpia en suport informàtic consistent en un exemplar del projecte en versió pdf, plànols i documentació gràfica en versió Autocad 2004. A l'efecte de publicació en el web municipal, es presentarà una còpia més, també en suport informàtic, comprensiva de tota la documentació tècnica, inclosos els plànols i la documentació gràfica, tot això en versió pdf.  
Una quarta còpia en suport paper serà dipositada pel licitador en una copisteria ubicada a València, el domicili i l'horari d'atenció al públic de la qual s'informarà en l'avís dels titulars cadastrals afectats, a fi de poder obtindre'n còpies.  
3. Haurà de traslladar-se la sol·licitud d'inici del procediment per al desenvolupament de la unitat d'execució PRI A5-1 Sant Marcel·lí, i sol·licitar un informe a la Direcció General d'Infraestructures del Ministeri de Foment i a ADIF (Administrador d'Infraestructures Ferroviàries), ja que s'està actuant a la zona de domini públic del ferrocarril i fa falta coordinar el desenvolupament de la unitat d'execució amb les obres del nou accés ferroviari a València que s'està executant.  
Deu. Prescripcions tècniques mínimes del projecte d'urbanització  
1. El projecte d'urbanització haurà de definir els detalls tècnics amb prou precisió perquè es puga executar, eventualment, sota la direcció d'un tècnic diferent del redactor original. No podrà modificar les previsions del pla que desenvolupa. De cap de les maneres podrà contindre determinacions sobre ordenació, règim del sòl o de l'edificació.  
2. El projecte d'urbanització es redactarà d'acord amb el que establix la base general de programació 6ª, apt. 1r, lletra a) (BOP núm. 242, de 11.10.2006, pàg. 19 i 20).  
3. Contindrà el desenvolupament tècnic de les obres d'urbanització a què es referixen els articles 157 de la Llei Urbanística Valenciana i 349 del Reglament d'Ordenació i Gestió Territorial i Urbanística, i inclourà en tot cas el mobiliari urbà i les obres de gasificació i telefonia.  
A més de l'anterior, es fa especial insistència en la necessitat d'aportar la documentació següent:  
1. Base cartogràfica municipal. El projecte d'urbanització incorporarà la base cartogràfica municipal com a element de referència per a definir les obres que s'han d'executar. La planta viària se superposarà a la base cartogràfica per a definir l'estat inicial de l'àmbit del programa. Així mateix, en el projecte d'urbanització s'incorporarà l'ordenació detallada del PRI, els usos i l'edificabilitat de cada parcel·la, així com totes les dades del Pla de Reforma Interior (PRI) que es necessiten per a establir la demanda dels servicis públics que desenvolupen el projecte d'urbanització, inclosa la fitxa de gestió pròpia de la unitat d'execució i les principals característiques del PRI.  
2. Identificació dels servicis públics existents, punt de connexió de la xarxa de distribució del PRI amb la xarxa existent, amb prou capacitat per a garantir el subministrament a les parcel·les edificables. L'urbanitzador haurà de justificar la demanda que es genera en el sector per a cada un dels servicis, i definir-ne les característiques principals i justificar el compliment de la legislació reguladora, i sol·licitarà de les empreses encarregades de la gestió de cada un dels servicis, la definició del punt a punts de connexió amb la xarxa de distribució existent, amb capacitat suficient per a atendre la demanda generada en el sector, i les condicions de desenvolupament de la xarxa de distribució pròpia del sector. Esta documentació s'haurà d'incorporar obligatòriament al projecte d'urbanització. La documentació relativa a cada un dels servicis es pot incorporar al projecte per mitjà d'un annex específic.  
3. Identificació dels elements més significatius del medi físic (edificis, arbratge, camins, séquies, camps de cultiu, instal·lacions de servicis públics, etc.) amb definició de les seues característiques i l'estat de conservació, i justificació de l'actuació proposada sobre estos.  
4. Definició de les zones de domini restringit vinculades a les infraestructures existents (ferrocarril, col·lector, etc.), zona de domini públic, servitud i afecció o reserva, vinculades a estos.  
5. Pressupost complet. Incloent el pressupost parcial corresponent a la desviació del col·lector i els de cada una de les fases d'execució que es proposen, si és el cas. Així mateix, es definirà el pressupost parcial corresponent a cada un dels jardins que s'inclouen parcialment en l'àmbit de la unitat d'execució.  
6. Estudi geotècnic d'identificació de sòls i mesures a prendre per a la capacitat portant requerida en cada cas, amb l'objecte d'obtindre les esplanades requerides E2 en calçades i E1 en voreres. En el cas que no es presente el dit estudi, les esplanades s'aconseguiran amb capes de coronació de 50 cm, mínim, de sòl seleccionat i adequat, respectivament, i l'urbanitzador serà responsable de les circumstàncies d'origen geotècnic no previstes sorgides durant l'execució.  
7. Estudi de seguretat i salut, de les obres definides en el projecte d'urbanització.  
8. Derrocaments a efectuar (descripció, valoració i plànols). Hauran de ser tinguts en compte en l'estudi de seguretat i salut com a tasca de risc, així com les seues corresponents mesures de prevenció. A més hauran d'incloure's en el projecte amb prou detall (plànol en què es reflectisquen les construccions a demolir, descripció en memòria, etc.) i no sols en el pressupost. Si no s'inclou en el projecte d'urbanització hauria de presentar-se el corresponent projecte de derrocament i l'estudi de seguretat i salut específic.  
9. Estudi de control de qualitat per a l'execució de les obres d'urbanització. Es determinaran els assajos de control de qualitat que s'han de fer de cada unitat d'obra durant el procés constructiu i les proves de recepció específiques establides en la normativa reguladora, i definiran els criteris d'acceptació i rebuig de la prova.  
10. Plànol d'obra adaptat al projecte d'urbanització, amb especificació de terminis parcials i total de l'obra que s'ha d'executar.  
Onze. Admissibilitat de variants  
No se n'admetran variants, i no es consideraran com a tals i per tant resultaran admissibles, en tot cas, els mers retocs o ajustos de detall admesos excepcionalment en l'anterior base VI.  
Dotze. Preu de licitació i garantia provisional  
El preu de licitació, equivalent al total de càrregues de l'actuació, calculat de conformitat amb la base general de programació 11a, apartat 3, que té caràcter de màxim i que servix de base per a l'establiment de la garantia provisional, puja a la quantitat de 78.661.503,73 € (catorze milions tres-cents noranta-dos mil nou-cents noranta amb setanta-tres cèntims), IVA inclòs.  
Els qui desitgen participar en el concurs de programació hauran de presentar el resguard acreditatiu de la garantia provisional en els termes que preveu la base general 16a, apartat 1r, lletra D), per un import de 287.859,81 € (dos-cents huitanta-set mil huit-cents cinquanta-nou amb huitanta-un cèntims), equivalent al 2% del preu de licitació.   
Tretze. Calendari de terminis de desplegament i execució del programa  
La proposta de calendari per al desplegament i l'execució del programa en les seues distintes fases haurà d'ajustar-se al que disposa la base general de programació 6ª, apt. 2n, lletra c) (BOP núm. 242, de 11.10.2006, pàg. 20), així com a les necessitats i objectius de la programació especificats en l'anterior base IV.  
Es fixen els terminis màxims següents:  
1. Fase administrativa prèvia:  
Dos mesos, comptadors des de la notificació a l'urbanitzador seleccionat de l'aprovació del programa, per a presentar davant de l'Ajuntament els textos refosos dels documents integrants de l'alternativa tècnica, amb les modificacions o correccions imposades en l'acord d'aprovació.  
Dos mesos, comptadors des de la notificació a l'urbanitzador seleccionat de la resolució per la qual es declare que els esmentats textos refosos s'ajusten a les exigències de l'acord d'aprovació, per a acreditar documentalment davant de l'Ajuntament la pràctica de les notificacions als propietaris de l'aprovació del programa i del seu dret a optar per modificar la modalitat de retribució prevista en este.  
Quatre mesos, comptadors des de la finalització del termini d'opció per la modalitat de retribució, per a sotmetre a informació pública el projecte de reparcel·lació.   
Dos mesos, comptadors des de la notificació a l'urbanitzador seleccionat de les modificacions o correccions a introduir en el projecte de reparcel·lació inicialment formulat, per a la presentació del text refós del projecte de reparcel·lació ajustat a les exigències dels informes emesos.  
2. Fase d'execució material de les obres d'urbanització:  
Es preveu la possibilitat que l'actuació es desenvolupe en dos fases, una primera fase de 14 mesos que desenvoluparia el trasllat del col·lector sud juntament amb les actuacions que queden en l'entorn del carrer Sant Vicent i una segona fase de sis mesos, que complementaria l'actuació, en la zona que es veurà afectada per les obres d'infraestructures ferroviàries. Un total de 20 mesos, i se n'haurà d'acreditar la finalització per mitjà del certificat final d'obres expedit pel seu director facultatiu.  
3. Sol·licitud de les llicències d'edificació dels solars resultants:  
L'urbanitzador haurà de sol·licitar llicència per a l'edificació dels solars de la seua propietat en el termini màxim de sis mesos des de la recepció de les obres d'urbanització. La resta de propietaris haurà de fer-ho en el termini màxim de dos anys des de la dita data.  
L'incompliment, per causa imputable a l'urbanitzador, dels terminis i, si és el cas, de les pròrrogues que puguen concedir-se d'acord amb el que disposa la base general de programació 28a, apartat 2, comportaran l'aplicació de les penalitats establides en la base general de programació 29a (BOP núm. 242, de 11.10.2006, pàg. 29).  
Catorze. Legitimació per a formular proposta de programa. Solvència econòmica i financera, tècnica i professional  
Quant a la legitimació per a formular propostes de programa, caldrà ajustar-se al que disposa la base general de programació 8a (BOP núm. 242, de 11.10.2006, pàg. 22).  
Pel que es referix a la documentació acreditativa de la capacitat i personalitat jurídica del concursant, compliment dels criteris de solvència econòmica i financera, tècnica i professional, i la resta de requisits exigible per a contractar amb l'administració, regirà el que preveu la base general de programació 16a, apartat 1r (BOP núm. 242, de 11.10.2006, pàg. 23 i seg.).  
Quinze. Termini i lloc per a presentació de proposicions  
La presentació de les proposicions pels interessats a participar en el concurs de programació s'ajustarà al que disposa la base general de programació 15a (BOP núm. 242, de 11.10.2006, pàg. 23), amb les especialitats següents:  
1. Termini de presentació: les proposicions es presentaran en el termini màxim de tres mesos, comptadors a partir de la data d'enviament de l'anunci de concurs al Diari Oficial de la Unió Europea, data que es farà constar en tots els anuncis de licitació.  
2. Lloc de presentació: les proposicions es presentaran a les dependències de la Secció de Programes d'Actuació Integrada, síties en la planta quarta de l'edifici consistorial de l'avinguda d'Aragó, número 35.  
Setze. Documentació integrant de les proposicions  
Les proposicions de les persones interessades a participar en el concurs de programació es presentaran en els tres sobres diferents següents, comprensius cada un de la documentació relacionada en la base general de programació 16a (BOP núm. 242, de 11.10.2006, pàg. 23 i seg.):  
1r) Sobre B. Documentació administrativa: s'hi haurà d'incloure la documentació especificada en la base general de programació 16a (BOP núm. 242, de 11.10.2006, pàg. 23 i seg.). Es presentarà en sobre tancat, en l'anvers del qual s'escriurà: «Sobre B: documentació administrativa per a prendre part en el concurs per a la programació, per gestió indirecta de la unitat d'execució PRI A.5-1 Sant Marcel·lí de València».  
2n) Sobre A. Alternativa tècnica  
S'hi haurà d'incloure la memòria de programa, amb el contingut especificat en la base general de programació 6a, apartat 2n (BOP núm. 242, de 11.10.2006, pàg. 20), que es presentarà en sobre tancat, en l'anvers del qual s'escriurà: «Sobre A: alternativa tècnica per a prendre part en el concurs per a la programació, per gestió indirecta, de la unitat d'execució PRI A.5-1 Sant Marcel·lí de València».  
El dit sobre s'acompanyarà, amb el caràcter de documentació oberta o a la vista, de la documentació tècnica a què es referixen la base general de programació 6a, apartat 1r (BOP núm. 242, de 11.10.2006, pàg. 19 i seg.) i les presents bases particulars, prèviament exposada al públic per l'aspirant a urbanitzador pels seus propis mitjans, per mitjà de sengles anuncis publicats en el Diari Oficial de la Comunitat Valenciana i en un diari d'àmplia difusió a la localitat.  
3r) Sobre P: proposició juridicoeconòmica:  
Comprendrà la proposició juridicoeconòmica, amb el contingut mínim especificat en la base general de programació 7a (BOP núm. 242, de 11.10.2006, pàg. 20 i seg.), que es presentarà en sobre tancat, en l'anvers del qual s'escriurà: «Sobre P: proposició juridicoeconòmica per a prendre part en el concurs per a la programació, per gestió indirecta, de la unitat d'execució PRI A.5-1 Sant Marcel·lí de València.»  
Dels pressupostos d'urbanització que s'han d'incloure en la proposició economicofinancera es presentaran tres còpies en suport paper, acompanyades d'una altra còpia en suport informàtic (versió Presto 8.82 o compatible).  
Dèsset. Model de proposició  
El model de proposició, que s'inclourà en el sobre P, datat i firmat pel proponent, on es formularan totes les quantitats en euros i IVA exclòs, i expressades en lletra i número, serà el següent:  
Model de proposició  
(Nom i cognoms) ?, amb DNI (o, si és el cas, el document que actue en representació seua), domiciliat a l'efecte de notificacions a (?), en el seu propi nom/o en nom de (...), he tingut coneixement de l'anunci de concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució PRI A5-1 Sant Marcel·lí de València, i manifeste:  
Que acceptant incondicionalment la totalitat de les clàusules contingudes en les bases generals i particulars de programació, sense cap excepció, s'obliga, per al supòsit de resultar seleccionat urbanitzador, al compliment del dit contracte d'acord amb l'oferta econòmica següent:  
1. Pressupost de licitació (PEC)?????????..  
2. Cost de projectes (CP)??????????????.  
3. Despeses de gestió de l'urbanitzador (GG)????-  
4. Benefici empresarial de l'urbanitzador (BE)???.  
5. Càrregues d'urbanització (CU)????????????.  
Data i firma del proponent.  
(Totes les quantitats aniran quantificades en euros i expressades en lletra i número).  
Díhuit. Criteris d'adjudicació  
Tenint en compte les característiques de la unitat d'execució objecte de programació, i de conformitat amb el que preveuen els articles 135 de la Llei Urbanística Valenciana i 312 i següents del Reglament d'Ordenació i Gestió Territorial i Urbanística, s'identifiquen a continuació els criteris objectius que seran objecte de valoració a l'efecte de l'adjudicació del programa, per orde decreixent d'importància, incloent-ne la ponderació, així la documentació susceptible de valoració a estos efectes  
Atés que l'àmbit que s'ha de programar disposa ja d'ordenació detallada, la puntuació de l'alternativa tècnica representarà en este programa d'actuació integrada un 50% de la valoració (50 punts sobre 100 possibles), mentre que la proposició juridicoeconòmica representarà un altre 50% d'esta (50 punts sobre 100 possibles).  
1. Criteris de puntuació de l'alternativa tècnica:  
A) La connexió adequada de les obres d'urbanització en el seu entorn   
Puntuació: de 0-15.  
Document susceptible de valoració: projecte d'urbanització.  
B) La qualitat tècnica de les solucions i dels materials proposats per a la urbanització.  
Puntuació: de 0-15.  
Document susceptible de valoració: projecte d'urbanització  
C) El nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador sobre el mínim fixat pel planejament.  
Puntuació: de 0-7.  
Document susceptible de valoració: memòria de programa.  
D) La inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.  
Puntuació: de 0-3.  
Document susceptible de valoració: memòria de programa.  
E) Termini d'execució del programa d'actuació integrada.  
Puntuació: de 0-2.  
Document susceptible de valoració: memòria de programa.  
F) Compromís d'edificació simultània a l'edificació dels solars resultants de l'actuació per damunt d'un mínim legalment exigible.  
Puntuació: de 0-2.  
Document susceptible de valoració: memòria de programa.  
G) Compromisos addicionals assumits voluntàriament i a càrrec seu per l'urbanitzador.  
Puntuació: de 0-4.  
Document susceptible de valoració: memòria de programa.  
H) Mitjans per al control de cada un de les prestacions que constituïxen l'objecte del programa.  
Puntuació: de 0-2.  
Document susceptible de valoració: memòria de programa.  
La puntuació mínima que haurà de superar en el seu conjunt l'alternativa tècnica per a poder ser valorada la corresponent proposició juridicoeconòmica que la desenvolupe és de 25 punts.  
2. Criteris de puntuació de la proposició juridicoeconòmica.  
A) El menor import de les càrregues d'urbanització integrants del tipus de licitació, expressats en euros per metre quadrat d'edificabilitat.   
Puntuació: de 0-17.  
Document susceptible de valoració: proposició economicofinancera.  
B) La major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa.   
Puntuació: de 0-18.  
Document susceptible de valoració: proposició economicofinancera.  
C) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per reparcel·lació forçosa com a retribució a compte de tercers amb els qui no tinga contracte suficient.  
Puntuació: de 0-10.  
Document susceptible de valoració: proposició economicofinancera.  
D) Compromisos financers per a l'execució de les obligacions complementàries assumides a costa seua per l'urbanitzador.  
Puntuació: de 0-5.  
Document susceptible de valoració: proposició economicofinancera.  
Dènou. Mesa de programació  
De conformitat amb el que disposa la base general de programació 19a (BOP núm. 242, de 11.10.2006, pàg. 25 i seg.), la mesa de programació serà presidida per l'alcalde o alcaldessa de la corporació, qui podrà delegar l'exercici de la Presidència en el regidor Delegat d'Urbanisme i Habitatge, i en formaran part, com a vocals, els funcionaris següents, en qualitat de titulars:  
Pedro García Rabasa, qui assumirà simultàniament les funcions de secretari de la mesa de programació, i podrà delegar la dita funció en qualsevol altre funcionari integrant d'esta.  
Ramón Brull Mandingorra.  
José Vicente Sánchez-Tarazaga Marcelino.  
Florentina Pedrero Gil.   
Formaran part de la mesa de programació, en qualitat de suplents, els funcionaris següents:  
Manuel Latorre Hernández, qui assumirà simultàniament les funcions de secretari de la mesa de programació, i podrà delegar la dita funció en qualsevol altre funcionari integrant d'esta.  
Vicente Zaragozá Bolinches.  
Francisco Javier Moner González.   
Francisco J. Raga López.  
Vint. Garantia definitiva  
L'import de la garantia definitiva serà del 10% de les càrregues d'urbanització del programa (CU) fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de despeses variables a què es referix l'article 308 del Reglament d'Ordenació i Gestió Territorial i Urbanística i incrementades amb el 16% d'IVA.  
D'acord amb la base general de programació 24a, apartat 7 (BOP núm. 242, de 11.10.2006, pàg. 25 i seg.), haurà de constituir-se la garantia definitiva per un import del 20% de les càrregues d'urbanització del programa en el supòsit d'adjudicació a un licitador la proposició del qual haguera estat incursa inicialment en presumpció de temeritat.  
L'urbanitzador seleccionat haurà de dipositar la garantia definitiva en la caixa de la corporació en el termini i forma que s'assenyala en l'esmentada base general de programació 24a, i acreditar la seua constitució davant de la Secció de Programes d'Actuació Integrada.  
Vint-i-una. Dictamen del Consell de Territori i Paisatge.  
De conformitat amb el que disposa l'article 286.1.c del Reglament d'Ordenació i Gestió Territorial i Urbanística, en relació amb l'article 136.4 de la Llei Urbanística Valenciana, es fa constar que no serà exigible el dictamen del Consell de Territori i Paisatge.  
Vint-i-dos. Prerrogatives de l'Ajuntament de València.  
Vegeu el que disposa la base general de programació 4a (BOP núm. 242, de 11.10.2006, pàg. 19).  
Vint-i-tres. Jurisdicció competent  
És competent l'orde jurisdiccional contenciós administratiu per a conéixer les qüestions que puguen suscitar-se en la preparació, l'execució i la resolució del contracte administratiu especial entre l'Ajuntament de València i l'urbanitzador seleccionat en pública concurrència.